

ΕΛΛΗΝΙΚΗ ΔΗΜΟΚΡΑΤΙΑ

ΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ

ΠΕΡΙΦΕΡΕΙΑΚΗ Δ/ΝΣΗ Π/ΘΜΙΑΣ & Δ/ΘΜΙΑΣ ΕΚΠ/ΣΗΣ ΑΤΤΙΚΗΣ

Δ/ΝΣΗ Δ/ΘΜΙΑΣ ΕΚΠ/ΣΗΣ Β΄ ΑΘΗΝΑΣ

**ΠΡΟΤΥΠΟ ΓΕΝΙΚΟ ΛΥΚΕΙΟ ΑΝΑΒΡΥΤΩΝ**

Λ .Κηφισίας 184,

14562 Κηφισιά

Τηλ.: 2108012944

FAX: 2106233215

Email: [lykanavr@att.sch.gr](mailto:lykanavr@att.sch.gr)

Ιστοσελίδα : http://lyk-peir-anavr.att.sch.gr

Μαρούσι, 1-3-2019

Αρ. Πρωτ.: 82

**ΠΡΟΣ:**

Τουριστικά Γραφεία

**ΚΟΙΝ.:**

ΔΔΕ Β’ Αθήνας.

**ΘΕΜΑ: Δεύτερη πρόσκληση εκδήλωσης ενδιαφέροντος και υποβολής οικονομικής προσφοράς για την διοργάνωση πολυήμερης εκδρομής – μετακίνησης μαθητών της Α΄ Τάξης και εκπαιδευτικών του Προτύπου Γενικού Λυκείου Αναβρύτων στα Καλάβρυτα και την Αρχαία Ολυμπία, μετά την κήρυξη της πρώτης πρόσκλησης ως άγονης.**

Το Σχολείο μας προτίθεται να διοργανώσει πολυήμερη εκπαιδευτική εκδρομή των μαθητών της Α΄ Τάξης. Καλούμε, σύμφωνα με το άρθρο 13 της Υ.Α 33120/ΓΔ4/28–02–2017 του ΥΠΠΕΘ (ΦΕΚ 681/06–03–2017) με θέμα «Εκδρομές – Εκπαιδευτικές επισκέψεις μαθητών και μαθητριών Δημοσίων και Ιδιωτικών σχολείων Δευτεροβάθμιας Εκπαίδευσης εντός και εκτός της χώρας» τα ενδιαφερόμενα τουριστικά γραφεία στο γραφείο του Διευθυντή του Σχολείου μέχρι την **Τετάρτη 6 Μαρτίου και ώρα 11 π.μ.**, κλειστές οικονομικές προσφορές σύμφωνες με την παραπάνω Υ.Α. καθώς και με τα παρακάτω στοιχεία και προδιαγραφές:

|  |  |  |
| --- | --- | --- |
| 1 | ΣΧΟΛΕΙΟ | **ΠΡΟΤΥΠΟ ΓΕΝΙΚΟ ΛΥΚΕΙΟ ΑΝΑΒΡΥΤΩΝ** |
| 2 | ΠΡΟΟΡΙΣΜΟΣ - ΗΜΕΡΟΜΗΝΙΑ ΑΝΑΧΩΡΗΣΗΣ ΚΑΙ ΕΠΙΣΤΡΟΦΗΣ | **Καλάβρυτα – Αρχαία Ολυμπία**  **Πέμπτη 4/4/2019 – Σάββατο 6/4/2019.**  **(2 διανυκτερεύσεις)** |
| 3 | ΠΡΟΒΛΕΠΟΜΕΝΟΣ ΑΡΙΘΜΟΣ ΣΥΜΜΕΤΕΧΟΝΤΩΝ (ΜΑΘΗΤΕΣ-ΚΑΘΗΓ.) | **90-102 μαθητές + 5-6 συνοδοί καθηγητές**.  **ΣΥΝΟΛΟ 95-108 ΑΤΟΜΑ.** |
| 4 | ΜΕΤΑΦΟΡΙΚΟ ΜΕΣΟ - ΠΡΟΣΘΕΤΕΣ ΠΡΟΔΙΑΓΡΑΦΕΣ | Για όλες τις μετακινήσεις: Πούλμαν  Τα πούλμαν (αποκλειομένων των διωρόφων), θα είναι σε αρίστη κατάσταση και κλιματιζόμενα, θα πληρούν όλες τις προδιαγραφές ασφαλείας, σύμφωνα με την κείμενη νομοθεσία (θα ελεγχθούν από την Τροχαία), και θα είναι στην αποκλειστική μας διάθεση σε όλη τη διάρκεια της εκδρομής και όλο το 24ωρο με έμπειρους οδηγούς, εφοδιασμένους με τα προβλεπόμενα από τον νόμο έγγραφα. |
| 5. | ΠΡΟΔΙΑΓΡΑΦΕΣ   * ΚΑΤΑΛΥΜΑΤΟΣ * ΔΩΜΑΤΙΩΝ * ΣΙΤΙΣΗΣ | **Ξενοδοχείο 4\*** ή **5\*** στην ευρύτερη περιοχή Πατρών-Ρίου  **Για τους μαθητές:** δωμάτια δίκλινα ή τρίκλινα, χωρίς την προσθήκη επιπλέον κρεβατιού.  **Για τους καθηγητές:** δωμάτια μονόκλινα.  **Πρόγευμα** & **Δείπνο** σε μπουφέ εντός του ξενοδοχείου, όμοιο με των υπολοίπων πελατών, ιδιαίτερης σύστασης και ποιότητας που να αρμόζει σε μαθητές . |
| 6. | **ΕΝΔΕΙΚΤΙΚΟ ΠΡΟΓΡΑΜΜΑ** | **1η ημέρα:** Συγκέντρωση νωρίς το πρωί στο σχολείο και αναχώρηση για το Διακοφτό. Μετάβαση στα Καλάβρυτα από το Διακοφτό με τον Οδοντωτό. Επίσκεψη στο σπήλαιο των Λιμνών και το μοναστήρι της Αγίας Λαύρας.  **2η ημέρα:** Αναχώρηση για την Αρχαία Ολυμπία όπου θα γίνει λεπτομερής ξενάγηση. Στη συνέχεια, επίσκεψη στην περιοχή του Κατάκολου.  **3η ημέρα:** Επίσκεψη στο εργοστάσιο παραγωγής οίνου ACHAIA CLAUS, όπου θα γίνει ξενάγηση στους χώρους παραγωγής οίνου και στη συνέχεια επίσκεψη στο κάστρο της Πάτρας. Επιστροφή στο σχολείο αργά το απόγευμα. |
| 7. | ΥΠΟΧΡΕΩΤΙΚΗ ΑΣΦΑΛΙΣΗ ΔΙΟΡΓΑΝΩΤΗ | ΝΑΙ |
| 8 | ΠΡΟΣΘΕΤΗ ΑΣΦΑΛΙΣΤΙΚΗ ΚΑΛΥΨΗ ΕΞΟΔΩΝ ΣΕ ΠΕΡΙΠΤ. ΑΤΥΧ/ΤΟΣ Ή ΑΣΘΕΝΕΙΑΣ1 | ΝΑΙ |
| 9 | ΤΕΛΙΚΗ ΣΥΝΟΛΙΚΗ ΤΙΜΗ ΟΡΓΑΝΩΜΕΝΟΥ ΤΑΞΙΔΙΟΥ ΣΥΜΠ/ΝΟΥ ΤΟΥ Φ.Π.Α. | ΝΑΙ |
| 10 | ΕΠΙΒΑΡΥΝΣΗ ΑΝΑ ΜΑΘΗΤΗ ΣΥΜΠ/ΝΟΥ ΤΟΥ Φ.Π.Α. | ΝΑΙ |
| 11 | ΚΑΤΑΛΗΚΤ. ΗΜ/ΝΙΑ ΚΑΙ ΩΡΑ ΥΠΟΒΟΛΗΣ ΠΡΟΣΦΟΡΑΣ | **Τετάρτη 6 Μαρτίου και ώρα 11 π.μ. στο γραφείο του Διευθυντή.** |
| 12 | ΗΜ & ΩΡ. ΑΝ. ΠΡΟΣΦ. | **Τετάρτη 6 Μαρτίου και ώρα 13 μ.μ. στο γραφείο του Διευθυντή.** |

Σε όλη τη διάρκεια του ταξιδιού θα συνοδεύει την ομάδα μαθητών – καθηγητών ένας (1) Αρχηγός εκδρομής του τουριστικού γραφείου. Η ξενάγηση στον αρχαιολογικό χώρο της Ολυμπίας θα γίνει από πιστοποιημένους ξεναγούς. η αμοιβή των οποίων θα συμπεριλαμβάνεται στην προσφορά. Στην προσφορά θα συμπεριλαμβάνεται και το συνολικό κόστος εισόδου σε οποιοδήποτε χώρο ξενάγησης. Επίσης, θα συμπεριλαμβάνεται το κόστος του εισιτηρίου του οδοντωτού για τη διαδρομή Διακοφτό-Καλάβρυτα. Οι προσφορές κατατίθενται στο σχολείο σε **κλειστό φάκελο με επισυναπτόμενα τα απαραίτητα δικαιολογητικά σε πρωτότυπη μορφή ή ηλεκτρονικά με κλειδωμένο e – mail που θα συμπεριλαμβάνει όλα τα δικαιολητικά.**

Επίσης με κάθε προσφορά κατατίθεται από το ταξιδιωτικό γραφείο **απαραιτήτως** :

* **Υπεύθυνη Δήλωση** ότι διαθέτει βεβαίωση συνδρομής νομίμων προϋποθέσεων λειτουργίας τουριστικού γραφείου, σε ισχύ μέχρι το πέρας της εκδρομής.
* **Συμβόλαιο** **Ασφάλισης Ευθύνης** διοργανωτή.
* **Συμβόλαιο** **ομαδικής και ατομικής ασφάλισης** όλων των μετακινουμένων μαθητών και εκπαιδευτικών, καθώς επίσης να υπάρχει και πρόσθετη Ασφάλιση κάλυψης εξόδων σε περίπτωση ατυχήματος ή ασθένειας, καθώς επίσης διασφάλιση πλήρους ιατροφαρμακευτικής περίθαλψης μαθητών και καθηγητών.
* **Υπεύθυνη δήλωση** ότι το τουριστικό γραφείο αποδέχεται: (α) ποινική ρήτρα 20% του συνολικού ποσού σε περίπτωση αθέτησης των όρων του συμβολαίου από πλευράς του, (β) την επιστροφή όλων των χρημάτων στην περίπτωση μη πραγματοποίησης της εκδρομής για λόγους ανωτέρας βίας (πχ φυσικές καταστροφές κτλ)

Το σχολείο θα ελέγξει μέσω ΗΑΤΤΑ, την ορθότητα και την ισχύ των συμβολαίων των τουριστικών γραφείων που θα καταθέσουν προσφορές.

**Θα ληφθούν υπ’ όψιν μόνον όσες προσφορές πληρούν στο ακέραιο τις ως άνω προδιαγραφές**. Όλες οι προσφορές θα ανοιχτούν και θα αξιολογηθούν από την αρμόδια επιτροπή του σχολείου, όπως προβλέπεται από τις κείμενες διατάξεις. Το πρακτορείο που θα επιλεγεί, για τη διοργάνωση της εκδρομής θα ειδοποιηθεί τηλεφωνικά αμέσως μετά την σύνταξη σχετικού πρακτικού. Πριν την υπογραφή της σχετικής σύμβασης, το επιλεγόμενο πρακτορείο θα πρέπει να καταθέσει στο σχολείο αποδεικτικό κράτησης των δωματίων στο προτεινόμενο ξενοδοχείο για τους μαθητές και τους συνοδούς εκπαιδευτικούς. Υποβολή ένστασης, από τους έχοντες έννομο συμφέρον, μπορεί να γίνει εντός τριών (3) ημερών από την ανάρτηση του πρακτικού επιλογής.

**Διαδικασία πληρωμής:** Με την υπογραφή της σύμβασης (ιδιωτικό συμφωνητικό) θα καταβληθεί ως προκαταβολή το 40% του συνολικού κόστους της εκδρομής. Πριν την αναχώρηση θα καταβληθεί ένα πρόσθετο 40%. Το υπόλοιπο 20% επέχει μορφή ποινικής ρήτρας και θα καταβληθεί αμέσως μετά την επιστροφή και σε συνάρτηση με την καλή εκτέλεση της εκδρομής.

**Ο Διευθυντής**

**Λεωνίδας Μάντζος PhD,MSc,MEd**